**ร่างขอบเขตของงาน (Terms Of Reference : TOR)**

**งานจัดหาและติดตั้งเครื่องสูบน้ำแรงสูงพร้อมชุดควบคุมและประสานท่อ**

**โรงกรองทุ่งมน การประปาส่วนภูมิภาคสาขาบ้านไผ่ อำเภอบ้านไผ่ จังหวัดขอนแก่น**

**๑.วัตถุประสงค์**

การประปาส่วนภูมิภาคเขต๖จะดำเนินการประกวดราคาจ้างเหมางานจัดหาและติดตั้งเครื่องสูบน้ำแรงสูงพร้อมชุดควบคุมและประสานท่อ โรงกรองทุ่งมน กปภ.สาขาบ้านไผ่ อ.บ้านไผ่ จ.ขอนแก่นด้วยระบบอิเล็กทรอนิกส์ (E-Auction)

**๒**.**ขอบเขตของงาน**

กำหนดให้มีการ ก่อสร้าง จัดหา ติดตั้ง ดังต่อไปนี้

งานจัดหาและติดตั้งเครื่องสูบน้ำแรงสูงพร้อมชุดควบคุมและประสานท่อ โรงกรองทุ่งมน การประปาส่วนภูมิภาคสาขาบ้านไผ่ อำเภอบ้านไผ่ จังหวัดขอนแก่น

๒.๑ จัดหาและติดตั้งเครื่องสูบน้ำขนาด ๔๕๐ลบ.ม. ส่งสูง ๓๕ ม. ประสิทธิภาพไม่น้อยกว่า ๗๕ เปอร์เซ็นต์ ขับด้วยมอเตอร์ไฟฟ้า ๓ เฟส ความเร็วรอบ ๑,๔๕๐–๑,๕๐๐rpm. ขนาดไม่น้อยกว่า ๗๕kW จำนวน

๑ ชุด พร้อมทั้งประสานท่ออุปกรณ์ทางดูด ทางส่ง ตามแบบแปลนเลขที่ กปภ.๖/กรค./๐๐๔/๕๗ (๑/๒-๒/๒)

๒.๒ จัดหาและติดตั้งประตูน้ำปีกผีเสื้อขนาด ๓๐๐ มม. ขับด้วยมอเตอร์ไฟฟ้าแบบ ๓ เฟส

๒.๓ จัดหาและติดตั้งตู้ MCPตู้ ระบบ STAR-DELTA ขนาด ๗๕kW จำนวน ๑ ชุด พร้อมเดินสายวงจรย่อยมอเตอร์ จำนวน ๒ ชุด (ไปที่มอเตอร์ขับเครื่องสูบน้ำและหัวขับประตูน้ำไฟฟ้า) ตามแบบแปลนเลขที่

กปภ.ข.๖/กรค./๐๐๔/๕๗ (๑/๒-๒/๒)

๒.๔ งานเดินสายป้อนจากตู้ MDB(เดิม) ไปยังตู้ควบคุมมอเตอร์ MCP(ใหม่) เพื่อรองรับมอเตอร์ขนาด ๗๕kW๑ ชุด และชุดควบคุมมอเตอร์ ขนาด๐.๓๗kW๑ ชุด (โอเวอร์โหลดติดตั้งขนาดตามมอเตอร์) ตามแบบแปลนเลขที่ กปภ.ข.๖/กรค./๐๐๔/๕๗(๑/๒-๒/๒)

๒.๕ ในการติดตั้งเครื่องสูบน้ำ,ชุดควบคุมมอเตอร์และการเดินสายไฟฟ้าป้อน,สายวงจรย่อยมอเตอร์ผู้รับจ้างจะต้องแจ้งให้การประปาส่วนภูมิภาคสาขาทราบเป็นลายลักษณ์อักษรและได้รับอนุญาตจาก กปภ.สาขานั้น ก่อนดำเนินการเพื่อไม่ให้กระทบต่อการจ่ายน้ำหรือมีผลกระทบน้อยที่สุด

๒.6 อื่นๆที่ไม่ได้ระบุไว้ในแบบแปลนเลขที่ กปภ.ข.๖/กรค./๐๐๔/๕๗ (๑/๒-๒/๒) รายการต่อท้ายสัญญาจ้างเหมาและรายละเอียดประกอบแบบแปลน ให้เป็นไปตามมาตรฐานงานก่อสร้างการประปาส่วนภูมิภาค กปภ.๐๒-๒๕๕๐ (งานวางท่อ), กปภ.๐๓-๒๕๔๕ (งานติดตั้งเครื่องสูบน้ำและเครื่องต้นกำลัง), กปภ.๐๔-๒๕๔๕ (งานติดตั้งระบบไฟฟ้า)

###### **๓. คุณสมบัติผู้มีสิทธิเสนอราคา**

ผู้มีสิทธิ เสนอราคาจะต้องมีคุณสมบัติ ดังต่อไปนี้

๓.๑ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

2/....

-2-

๓.๒ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้เป็นนิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.๓ ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างครั้งนี้

๓.๔ ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

๓.๕ ผู้ประสงค์จะเสนอราคา ต้องมีผลงานก่อสร้างประเภทเดียวกันกับงานที่ประกวดราคาจ้างเหมา ผลงานดังกล่าวต้องเป็นผลงานสัญญาเดียว และแล้วเสร็จตามสัญญา ภายในวงเงินไม่น้อยกว่า ๘๑๓,๒๐๐.-บาท ประเภทของงาน ได้แก่ งานจัดหาและติดตั้งเครื่องสูบน้ำ และงานวางท่อ และต้องเป็นคู่สัญญาโดยตรงกับส่วนราชการ หรือหน่วยงานของรัฐ /เอกชน โดยมีหลักฐานที่ต้องยื่น ได้แก่ สำเนาสัญญาจ้าง หนังสือรับรองจากเจ้าของงานและ/หรือผู้ว่าจ้าง ยกเว้นผู้รับจ้างที่ได้รับการประกาศผลการขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของ

การประปาส่วนภูมิภาค

๓.6 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๓.7 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบ

อิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่

เว็บไซต์ศูนย์ข้อมูลจัดซื้อจัดจ้างภาครัฐ

๓.8 คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

**๔**. **ระยะเวลาในการก่อสร้าง** ไม่เกิน ๑๒๐ วัน

**๕**. **ราคากลางในการเริ่มต้นประมูล**  2,๐๓๓,๐๐๐.-บาท (รวมภาษีมูลค่าเพิ่มแล้ว)

**6.ในการเสนอราคา** ผู้เสนอราคาต้องเสนอลดราคาขั้นต่ำ(Minimum Bid) ไม่น้อยกว่าครั้งละ 4,000.- บาท จากราคากลางงานก่อสร้างและการเสนอราคาราคาครั้งถัดๆไป ต้องเสนอราคาครั้งละไม่น้อยกว่า 4,000.- บาท จากราคาครั้งสุดท้ายที่เสนอลดแล้ว

**----------------------------------**